શૅર-અ-રિક્ષાચાલકોએ અહીં કબજો જમાવ્યો છે જેના પરિણામે જ્યારે પણ અહીંથી પસાર થઈએ ત્યારે ત્રાસ થાય છે. પૅસેન્જર મળતાં રિક્ષાચાલકો આડેધડ રિક્ષાઓ દોડાવતા હોય તો વળી જ્યાં સુધી પૅસેન્જર ન મળે ત્યાં સુધી જે-તે વિસ્તારોનાં નામો લઈને ચિલ્લાતા હોય છે. જ્યાં સુધી કોઈ પૅસેન્જર ન મળે ત્યાં સુધી કેટલાક રિક્ષાચાલકો ઠઠ્ઠામશ્કરી કરતા હોય છે તો વળી એવામાં ક્યારેક કોઈ મહિલા કે યંગ ગર્લ જતી હોય તો તેની પણ મશ્કરી કરે છે. મહિલાઓની સેફ્ટી બાબતે પણ અહીં કેટલાય સવાલ ઊઠે છે. આવા તો અનેક પ્રૉબ્લેમો છે. આટલું બધું રોજ બનતું હોવા છતાં ટ્રાફિક- પોલીસે તો હજી સુધી કોઈ જ ઍક્શન લીધી નથી. અમારી કરેલી દરેક ફરિયાદ તેઓના બહેરા કાને અથડાઈ રહી છે એવું લાગે છે.